ইউনাইটেড এয়ারলাইন্স
ইউনাইটেড এয়ারলাইন্স, ইনকর্পোরেটেড (সাধারণত ইউনাইটেড নামে পরিচিত) হল যুক্তরাষ্ট্রের একটি অন্যতম প্রধান বিমান সংস্থা, যার সদর দপ্তর ইলিনয় শিকাগোর উইলিস টাওয়ারে। ইউনাইটেড মার্কিন যুক্তরাষ্ট্র এবং ছয়টি মহাদেশ জুড়ে বড় এবং ছোট শহরগুলির মধ্যে বিস্তৃত একটি অভ্যন্তরীণ এবং আন্তর্জাতিক রুট নেটওয়ার্ক পরিচালনা করে। বহরের আকার এবং রুটের সংখ্যা অনুযায়ী, এটি বিশ্বের চতুর্থ বৃহত্তম বিমান সংস্থা। ইউনাইটেডের আটটি হাব রয়েছে, যা শিকাগো–ও'হেয়ার যাত্রী বহন এবং প্রস্থানের সংখ্যা অনুসারে এটি সবচেয়ে বৃহত্তম। এটি মোট ২৮ সদস্যের এয়ারলাইন্সের সাথে বিশ্বের বৃহত্তম বিমান সংস্থা স্টার অ্যালায়েন্সের প্রতিষ্ঠাতা সদস্য। ইউনাইটেড এক্সপ্রেস ব্র্যান্ড নামে স্বাধীন বাহক দ্বারা আঞ্চলিক পরিষেবাগুলো পরিচালিত হয়। ১৯২০-এর দশকের শেষের দিকে বেশ কয়েকটি এয়ারলাইন্সের সংমিশ্রণে ইউনাইটেড প্রতিষ্ঠিত হয়েছিল, এর মধ্যে সবচেয়ে পুরনো হচ্ছে ভার্নি এয়ার লাইনস, যা ১৯২৬ সালে প্রতিষ্ঠিত হয়েছিল।